|01-22-2011||#1|


قصائد عراقيه رومانسيه شعبية
هو القلب شجم حبيبه عنده
هزني الشوكَ وعلى الموعد أتانيج
وأعد بيدي الدقايق وحده وحده
وحده ،اثنين ، هاي الثالثه تروح
وأتاني وصار هالموعد شبعده
نمت حسبالي اشوفك بالحلم جاي
كَلت دمعاتي احطهن وسط خدك
لان انا ليلي يمر على عيوني صبح
والي ينيم ورده ويمسد عليها
مو مثل الي يلولي وينيم جرح
والي غفه بجلمة محنه
مو مثل الي ينام وبصدره رمح
والي يبات الكحل بعيونه ويصبح
مو مثل الي يبات وبعيونه ملح
لاحبـيـبـي انا هذا اليل من يمرني
دمعه وسهر وأشواق وحنين
وانا عيني عليك مابطل دمعها
تبجي ماتسكت العين
لالا لاتبجين
امسحي دمعتج وارجوج لاتبجين
خوفي انا عليج من الدمع والله
مرات الدمع ياخذ حلاة العين
ويل كلج تراث ارجوج لاتبجين
تبجي ماتسكت العيــن
من جربت ليلج انا مامرتاح
لان ليلك غفه وانا سهرت وحدي
ومن عديت عمرج والله مامرتاح
لان عمرك دموع وياكل بخدي
ومن جربت صبرك حيــل مامرتاح
لان صبرك جبان ولايكَ بسدي
بس اسمحلي اكَلك انت قاسي وياي
مدري شبدلك واتغيرت ضدي
حبيتك صدك ماجذبت على الروح
وبحبك صحيح اجاوزت حدي
بس كَالولي عنج انتي متحبين وصلولي سوالف ماني سامعها
انا بروحي وعذابي وحيرتي متانين
مابين الامل والياس والفركه
لامريتي بيه ولااجيتي بطيف
بس الذكريات ولهفة الملكَه
مرات احتركَ الحد مااذوب انهار
وانتي بنص ثلج مامرتج حركَه
لاحبيبي وتدري انا اهواك
ذوبني القهر والروح محتركه
من يمرني اسمك اشتعل بركان
وترى وداعت عيونك مثلي ماتلكَه
وانا بعد المسافه وساعه من اشتاكَ
اوصي الهوى البابج من يجي يدكَه
اعتب وانقهر واحجي بصلافه وياج
بس معذور كَلبي يطالب بحكَه
اريدج ذيج انتي وماتهزج ريح
اريدن صبرج يطول بعد خلكَه
وانا اصبر الحبك مثل صبر النوكَ
ولو كل العمر بالصبر خلصته
لان احبك تدري حد الموت
وغيرك لاتضن الروح عاشكَته
وانا البارحه بأخر نفس لليل
سهرن وي همي ومانمت ليلي
اجيتي كَبال عيني وكَمت احسب بيج
واحس اهموم شوكَج هدمن حيلي
هااا نامت بعدها شلون يكَضي اليل
وانتي هواااي من اليل تشكيلي
آآآه بعد شتريد انطيتك عمري انا ومابخلت عليك
سلمتك حياتي وكَتلك ادلل
ياعشكَ الصبا وتيهني بين الناس
عذبني السؤال وحقي من أسأل
دللتك دلال وكلشي كتلك صار
المهم مااريد كَلبك عني مايقبل
لاتزعل حبيبي اذا تغيرت وياك
هم الكَلوب بالحضات تتبدل
لا ارجوج ذاك اني بعدني شما تمر الايام
بس انتي اشوفك مو مثل الاول
تعيــــريني بدلالج وانا كلي اهموم
ومااريد انا اعيش بهمج مدلل
من كَلبك حجيت الحجي هذا وياي
و معقوله بكلامك هذا تتقبل
لا لا تجرح احساسي وتدري كلش زين
انا على الزعل مااكدر اتحمل
انا جم دوب اضل وياج
تزعليني وترضيني وتتيهيني بكلامج وابقى مااندل
مليت العذاب وكَلبي بيج احتار
حضي اعوج وياج شوكت يتعدل
كَلت مليت
اي مليت
اذا مليت مني يجوز كلشي يصير
مرات البشر من نفسه هم يمل
واذا ناوي الفراكَ ينتضر خل يطول
بعد زغير زرعي شيحمل المنجل
تريد وياك ابقى احسبني حد الموت
مااكَلك نسيت وكَلبي يتحول
واذا متريدني احسبني بعد اسبوع
مااكَلك اموت بس اكَول انسل
محتار وي روحي وحيرتي بصدري
واموت من القهر بس انت ماتدري
كل مارد اكَلك احسب الف حساب
اخاف تروح مني وينتهي عمري
تذكرين جنت اتمنه اشوفك واحجي مره وياج
وجنت ابجي وي روحي من يمر طرواج
روحي تروح كلها وياج
عكَلي يروح كله وياج
اتعثر بدربي من انضر الممشاج
وانا بمستحاك ادري كلش زين
واباوع ارتباكك واصفن الممشاك
بس شتريد اكَلك يعني مامعقول
احس عيب من اكَلك هالكَلب يهواك
ضليت بسكوتي وانتضر يايوم تجمعني اليالي واحجي انا وياك
تذكرين جنت احتار شكتب بالرساله
جنت كل كَلب الي ارسمه من العشكَ خلصان
تذكرين بأيام امتحاني
وجنت افكر بيج
جنت اريد انساج لحضه من افتح الدفتر
لاموني اصدقائي وردت اصبر الروح
وبحبج ضعيفه الروح ماتكدر
غازليني بعمري ماشايف غزل
وعوديني عليج خل كل يوم اشوفج
وعاتبيني بيوم اذا مرني الزعل
غازليني شلون ماتردين احجي
طولي حيل انا شو وياج مااحس بالملل
غازليني ولاتستحين
مااضن ابيناتنه يكون الخجل
انا احبك انا اموت عليك شكثر منها هاي
انا بس بحبك معلكه الامل
اااااااااااي خلي اسمع
راح اغمض عيني واسمع
خلي عقلي يتيه وي اجمل غزل
خلي هذا اليل يحلى
مثل ماتحلى الشفايف بالعسل
ياحبيبي الماكو مثلك
انا احبك
انا كَلبي من الزغر بس انت حبك
انا طشيت العمر ريحان وورود على دربك
انا ازعل عليك
اعترفلك بس مره وحده ازعلت
بس جنت ارد جربك
تجربيني
ومالكَيتي غير الزعل بيها اجربيني
ياحبيبي وداعتك ماعندي غيرك
ياقساوه اقسي وي روحي ولااقسي عليك
ياحبيبي عذبتني ليل ونهار انا بس مشغوله بيك
انا احبك حب خرافي
ومثل مااشتهي انفاسي انا اشتهيك
ويوم البيه ومااشوفك
انا اوصي الهوى يسلملي عليك
انا من دونج مااحس بالحياة
ضلمه هاي الدنيا تصبح
ولاتصدكين ارتاح بغيابك
همومي من بعدك سيوف وهي تجرح
يفززني ضواك بليل لو جيت
مثل ضلمه وتجيها بغفله شمعه
تعال وخل اشوفك مرت ايام
تعال وثوب بعدك يمي نزعه
كَالولي نساك وهسه مرتاح
وهواي اختلف وياج وضعه
انا انساج
والله مانسيت
اذا انساج المن هالدموع الكل الوكت تجري
اذا انساج جا المن اون واكتب بشعري
يكولون نسى المحبوب
لاجنهم شماته وشافو احنه اثنين
ماخذنه الهوى العذري
انا اعرف قصدهم وادري كلش زين
بس انا وحياتك مانفذ صبري
رادوني اعوفك كَوه هاي الناس
بس انا من اعوفك ينتهي عمري
بس مرات ابين روحي اعتب عليك هواااي
لان تتعمد انت تزيد بقهري
آآآآآآآآآآآآآي ايصير اسبوع يمر ومااشوفك بيه
تدري انت بعذابي لولا ماتدري
صار اسبوع حقج انتي ماتدرين
انا النار بيه وماطفت لحضه
يحسدوني بعذابي الناس وانا الكَلب جامه انكسر واشظه
صدك هاي الحياة احظوظ
كلمن بالهوى وحظه
وانا الوكت ضدي
وانتي هم وياه
صار الحكم غصبن
ترضى ماترضى
بس حكم الوكت لازم نامن بيه
يمرنه الحزن يومين والفرح ومضه
لاتحتار فرغ همك وي اليل
اشكيله الهموم وليلك تعوضه
لالا ماشكي همي ليل
شنهو اليل
مااطخ راس اله
وبحله ماارضى
برغم ماانا احبك
لاكن شبيدي
حياتي وياك مااضن الها تالي
شمعه العمر يكَظي ولازم اذوب
وياشمعه البقت طول اليالي
خلينه انتفارك والمضى انساه
خل نلحكَ عمرنه على التوالي
هاي شبيج
تحجين بصدك
لو انتي تتشاقين
انا الجبت عمري معاند وي الروح
ماحسبت بيج بلحضه تتغيرين
احجيلي الي صار شبيج ماتحجين
روحي تخوني يجوز تخون
بس انتي ولاحاسبلج تخونين
صدكَني انا احبك بس اخاف عليك
صعبه انا حياتي وعايشه بنص هم
مااريد اشوفك تحتركَ وياي
واصير انا السبب من انت تتألم
ظروفي تغيرت خليك عني بعيد
اخافن لو بقين وياي تتندم
آآآآآآآآآآآآآآآآآآه
اتـــنــدم
محسوبه اليالي وعمري محسوب
وياي الحزن متكَدر اكَدار
جبت عمري بقهر وبدمع متعوب
شلم من ذكرياتي وهن طشار
انكسر سيفي وانا وي الوكت مطلوب
ومدري بيا دقيقه يداعي باالثار
خطيه عيوني بيها الدمع مغصوب
اخاف ابجي بحركَتي وتشتعل نار
يارخص العمر من اوله يذوب
وشبيدي على الزمن خلاني احتار
شتعيش على القهر مدكلي جم دوب
والياوكت تبقى وياي تحتار
بس انا ارضى بيج وبكل همومي وياج
المفروض منج ماتعوفيني
يهون الي جرى وبالصبر كلشي يهون
وانتي على الصبر ياما توصيني
ماجنت ارتجي تحجيلي حجيج هاذ
شجعيني على حبج انتي شجعيني
كَاعده شمدريج بيه
عدل ،ميت ،صاحي ،نايم ،
مبتلي لو كَلبي خالي
كَاعده شمدريج بيه
وانا الـــف حسبه تجي تمر بخيالي
كَاعده شمدريج بيه
لج عذالي اجت تبجي على حالي
ماتدرين كَلبي شكد يحمل احزان
اتعب والتعب وياي متعوب
طحت بس ياوكعه ابين عدوان
وتلكوني الشماته وانا مصيوب
غريب وياغربتي المالها السان
وترده الوكت وياي فد نوب
طبعا انتي ماتدرين مرتاحه بحياتج وانا اتعذب
اصبح بالقهر واتمسى وي الهموم
وبس وي الدموع انا من اريد العب
مكتوب بحياتي والعمر لحظات
وانا العمر كله وي التعب اتعب
هاااا يعمري انا يمكن راح اسافر
يعني معناااهااا اروح
يعني معناااهااا اهاجر
يبقى كَلبي الوحده حاير
انا تعبني القهر والانتضار وكَظت حفله سنين صابر
يومي هم بهم اخلصه
ونفس هذا اليوم باجر
ومن بعد ماشفت روحي
قررت لازم اسافر
للمزيد من مواضيعي
الموضوع الأصلي : قصائد عراقيه رومانسيه شعبية -||- المصدر : جميع الحقوق محفوظة لـمنتديات عراق الحب 2014 -||- الكاتب : دم الغزال
المصدر: منتديات عراق الحب


|01-26-2011||#2|


يسلمووووووووو موضوع روعة


|01-26-2011||#3|


شكرا نفر باك داون نورت موضوعي


|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|


|المواضيع المتشابهه|
|الموضوع||كاتب الموضوع||المنتدى||مشاركات||آخر مشاركة|
|امثال شعبية في ابيات شعرية||دم الغزال||مسجات عراقية - مسجات جوال 2014 - رسائل جوال 2014 - مسجات موبايل 2014||3||11-28-2010 09:01 PM|
|برشلونة النادي الأكثر شعبية في أوروبا||جــ❤ـــ قلبي ـ❤ـروح ابكتّ ّ❤القمرّ❤||آرشيف الموآضيع منتهية الصلآحية||4||09-16-2010 01:31 AM|
|مسجات رومانسيه عراقيه جميله||حــَـﮱـَـــٍــَ'ـــمـَ'ــُــَ'ـــودٌيـــﮱ||مسجات عراقية - مسجات جوال 2014 - رسائل جوال 2014 - مسجات موبايل 2014||10||06-06-2010 06:50 PM|
|اكبر مكتبه اغاني عراقيه اكثر من 125 اغنيه عراقيه 2009||azadlove88||منتدى الموآضيع المكررة والمحذوفة||8||09-21-2009 09:58 PM|